《登后湖（一作登凌湖亭）伤春怀京师故旧》
唐代·独孤及

昨日看摇落，惊秋方怨咨。几经开口笑，复及看花时。

世事空名束，生涯素发知。山山春草满，何处不相思。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。